Rower kry opstopper wat wag probeer beroof | Netwerk24
31 Mei 2020 20:45
Die leë magasyn van die gesteelde Walther PPK 7.65. Foto: Verskaf
Beamptes van die Kaapstadse metropolisie het Saterdagmiddag gereageer op inligting van 'n voorval in Indulantstraat. Met hul aankoms op die toneel het hulle 'n veiligheidsbeampte, geklee in sy uniform, gevind wat besig was om die vermeende rower aan te rand.
Die geveg is stopgesit en die metropolisiebeamptes het op die ongelaaide Walther PPK 7.65 beslag gelê.
Die 19-jarige verdagte is deur die beamptes na die Hanover Park-daghospitaal geneem, waar hy tien steke aan sy gesig moes kry.
Hy is na die Philippi-polisiekantoor geneem, waar vasgestel is dat die vuurwapen in April in die omgewing gesteel is. Die verdagte het reeds 'n ander saak van roof hangende teen hom.
Hy is in hegtenis geneem vir die besit van 'n ongelisensieerde vuurwapen, die besit van gesteelde goedere en gewapende roof.